Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: tárt fel. Megállapította azt is, hogy a Polgári Törvénykönyvrõl szóló 1959. évi IV. törvény 2001. november 1-jei hatálylyal törvényi szinten, megfelelõ garanciális szabályokat tartalmaz arra vonatkozóan, hogy indokolatlanul és a szükséges mértéken túl senki cselekvõképességét ne korlátozzák.
Paragraph Index: 41

tárt fel. Megállapította azt is, hogy a Polgári Törvénykönyvrõl szóló 1959. évi IV. törvény 2001. november 1-jei hatálylyal törvényi szinten, megfelelõ garanciális szabályokat tartalmaz arra vonatkozóan, hogy indokolatlanul és a szükséges mértéken túl senki cselekvõképességét ne korlátozzák. 3.6. Birtokvédelemmel kapcsolatos ügyek 2002-ben a birtokvédelem körében érkezett panaszok alapján 13 alkalommal rendelt el vizsgálatot az országgyûlési biztos. Hasonlóan a korábbi évek tapasztalatához, a beszámoló évében is a jogbiztonság követelményével és a tisztességes eljáráshoz való joggal, továbbá a tulajdonhoz való joggal összefüggésben merült fel a leggyakrabban alkotmányos visszásság. Ezek mellett a jogorvoslathoz való jog, illetve – ritkábban – a kérelemhez való jog volt érintett. A birtokvédelmi panaszok alapján indult hatósági eljárások vizsgálatával kapcsolatban az országgyûlési biztos megállapításai két csoportba oszthatóak. Az egyik csoportba tartoznak az államigazgatási eljárás, a másikba pedig, a határozat meghozatalát követõen, az önkéntes teljesítés elmaradása miatt indult végrehajtási eljárás során felmerült alkotmányos jogokkal összefüggõ visszásságok.

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes